Pontevedra: Os veciños sinalan a necesidade de conxugar as terrazas co uso equilibrado do espazo público | Por GaliciaBaixo\nAqueles Festivais do Verán. O Festival del Miño de Ourense »\n« Premios de Spain Coffee Festival – Pontevedra\nPontevedra: Os veciños sinalan a necesidade de conxugar as terrazas co uso equilibrado do espazo público\nA reunión coas federacións de asociacións de veciños Castelao, Teucro e Boa Vila pechou hoxe a ronda de contactos con distintos sectores empresariais e sociais impulsada pola concelleira de Promoción da Cidade e responsábel de actividades terciarias, Anabel Gulias, para escoitar as súas demandas cara a acadar o maior consenso posíbel na revisión da ordenanza municipal de veladores. Xusto antes a concelleira reunirase tamén coa Asociación Pedaladas.\nAnabel Gulías subliñou o espíritu construtivo dos dous encontros, nos que os interlocutores puxeron enriba da mesa a necesidade de conxugar o despregue de terrazas co uso equilibrado e respectuoso do espazo público por parte de todos e todas. Unha formulación que comparte a concelleira de Promoción da Cidade que, dende o primeiro momento, subiñou a necesidade de que as terrazas -un activo importante na dinamización da cidade- non entorpeza a actividade económica doutros sectores e garanta a convivencia coa veciñanza.\nOs representantes veciñais amosaron a súa preocupación pola ampliación do horario das terrazas, en especial polas noites e naquelas zonas onde abunda a presenza de locais de hostalería e ocio como pode ser a zona monumental. Pediron que actividade hostaleira non entorpeza o descanso dos veciños. Elo non impediu que recoñeceran a importancia económica e o rol dinamizador da hostalería e amosaran seu apoio ás terrazas, das que tamén gozan.\nA xuntanza coas federacións veciñais foi longa – máis de hora e media- e moi positiva, segundo a concelleira Anabel Gulías. Un espírito construtivo que atopou en todos os encontros mantidos até o momento.\nPola súa banda dende Pedaladas fíxose fincapé no feito de que o despregue de veladores garanta a mobilidade e accesibilidade de bicis e peóns.\nRematada a ronda de contactos, redactarase un borrador de ordenanza municipal de veladores que será enviado aos colectivos para a súa avaliación.\nO alcalde confirma os compromisos da Xunta con Pontevedra Pontevedra súmase á campaña de micromecenado Biopsia Líquida Entra en contratación a remodelación da Ponte do Burgo por 1,8 millóns – Pontevedra O alcalde de Pontevedra defende en Puente Genil a cidade democrática


Redacción | Martes, 9 de Outubro de 2018, 12:12\nUn servizo de autobuses nocturnos facilita a chegada a casa das persoas que consideren que poden sufrir agresións machistas. As festas da capital lucense apostan pola concienciación sobre a violencia de xénero.\nLugo reforza o servizo de autobuses\nO concello lucense ha posto a disposición dos asistentes ao San Froilán un servizo de autobuses nocturnos gratuítos, unha medida que se pon por primeira vez en marcha para garantir que as persoas que sentan acosadas, violentadas ou que crean que existe algún tipo de perigo para a súa persoa. Esta iniciativa enmárcase dentro da loita do consistorio contra a violencia machista e está ideada para que sexan as mulleres as principais usuarias deste servizo, coa intención de que as deixe preto das súas casas ou nos sitios que demanden, sen que isto signifique desviar o autobús da ruta asignada.\nCon todo, esta non é a única medida contra a violencia machista vista ao longo deste San Froilán. A creación dun ‘Punto violeta’ na rúa Anxo López Pérez, que prestou servizo os pasados días 5,6 e 7 e que tamén estará activo o próximo día 12. Este punto súmase a outros espazos seguros no contorno feiral e é un engadido ao labor do persoal que informa e sensibiliza desta situación ao longo das xornadas festivas.\nTal e como reza o comunicado emitido polas festas do San Froilán “o concello volve apostar por unhas festas libres de agresións e por iso busca involucrar á cidadanía”. “Repartiremos vinilos, folletos e chapas que mostran o rexeitamento a este tipo de agresións, a se como os pases que recomendamos dar en caso de sufrir unha”, comentan desde a web.\nDoutra banda, e tamén coa intención de poñer coto ás actitudes ou agresións machistas, desde o Concello anunciaron o reforzo do servizo de taxis para prestar aos asistentes á festa unha mellor cobertura.\nNoutra orde de cousas, o concurso ‘Olladas San Froilán’ iniciará a súa andaina o próximo día 13 e estará aberto ata o 2 de novembro. Este concurso de fotografía e vídeo, impulsado polo Concello de Lugo, pretende difundir as festas a través de pezas audiovisuais de creación libre e que acheguen “a mirada de particulares e persoas participantes”. As bases do concurso atópanse na páxina web do San Froilán.\nArrincan as festas do San Froilán 2018 de Lugo


Áreas | Consellería de Educación, Universidade e Formación Profesional\nEnviado por pedrolado a Mar, 22/09/2020 - 12:59\nInscrición nos cursos CALC.\nÁbrese o prazo para a inscrición nos cursos CALC. Para acceder a un curso CALC é necesario posuír o certificado/título que xustifique o nivel de lingua inmediatamente anterior, segundo a escala de niveis do MCERL (A1-A2-B1-B2-C1-C2).\nO prazo de inscrición nestes cursos remata o 13 de outubro de 2020.\nInformación sobre os cursos CALC: https://www.edu.xunta.gal/centros/cfrcoruna/aulavirtual/course/view.php?id=759\nLer máis acerca de Cursos CALC\nProba de nivel Cursos CALC\nEnviado por pedrolado a Lun, 21/09/2020 - 10:00\nÁbrese o prazo para a inscrición na Proba de Nivel dos cursos CALC ata o 27 de setembro de 2020.\nÁbrese o prazo para a inscrición na Proba de Nivel dos cursos CALC. Para acceder a un curso CALC é necesario posuír o certificado/título que xustifique o nivel de lingua inmediatamente anterior, segundo a escala de niveis do MCERL (A1-A2-B1-B2-C1-C2). As persoas que NON POSÚEN ningún título ou certificado que acredite o seu nivel de lingua poderán facer esta Proba de Nivel. O resultado desta proba indicará o nivel no que se pode inscribir o/a participante. As persoas que posúen un certificado recollido na ORDE do 21 de xuño de 2016 NON TEÑEN que realizar a Proba de Nivel.\nO prazo de inscrición nesta proba remata o 27 de setembro de 2020.\nproba de nivel CALC\nLer máis acerca de Proba de nivel Cursos CALC\nBoletín xuño 2020\nEnviado por pedrolado a Mar, 16/06/2020 - 10:09\nBoletín de publicacións do CFR de A Coruña de xuño 2020\nPara baixar o arquivo fai clic aquí\nLer máis acerca de Boletín xuño 2020\nActualización de ferramentas tecnolóxicas para docentes\nEnviado por pedrolado a Mér, 06/05/2020 - 21:31\nOferta de formación básica inicial para a docencia online.\nA Dirección Xeral de Educación, Formación Profesional e Innovación Educativa, para paliar os danos que a situación socio-sanitaria relacionada co COVID-19 está a provocar nos centros educativos, oferta actividades formativas dirixidas aos/ás docentes que precisen unha formación inicial básica para o manexo de ferramentas para docencia a distancia.\nCaracterísticas da actividade:\nFormación non presencial, de 10 horas de duración.\nContidos básicos: emprego da aula virtual e ferramentas de videoconferencia.\nPara máis información poñerse en contacto co CFR da Coruña por medio do correo electrónico cfr.coruna@edu.xunta.gal ou chamando ao teléfono 981.274.221\nLer máis acerca de Actualización de ferramentas tecnolóxicas para docentes\nC1901154 Primeiros experimentos de ciencia para infantil e primaria\nEnviado por pedrolado a Mar, 03/03/2020 - 13:42\nCurso impartido por Patricia Barciela e José Viñas.\n15/04/2020 - 21/05/2020\nCFR A Coruña\nLer máis acerca de C1901154 Primeiros experimentos de ciencia para infantil e primaria\nEnviado por pedrolado a Mar, 03/03/2020 - 13:26\nCentro de formación e recursos: CFR A Coruña\n15 e 16 de abril de 16:30 a 20:00\n29 e 30 de 16 de abril de 16:30 a 20:00\n20 e 21 de maio de 16:30 a 20:00\nData límite de inscrición: 23/03/2020\nLugar: CFR da Coruña - Aula Audiovisuais - 4º Andar\nHoras totais: 25, das cales 4 son non presenciais. Haberá que realizar unha proposta de aula e presentala na última sesión.\nDestinatarios: Educación infantil e Educación primaria.\n1.- Os criterios do plan anual de formación.\n1. A adquisición de coñecementos e habilidades para aplicar o método indagativo na aula.\n2. Ofrecer aos alumnos a oportunidade de explorar o mundo dende o punto de vista científico, aprendendo a facerse preguntas e a investigar a súa contorna.\n3. Crear unha rede de profesores interesados en métodos activos de ensino das ciencias.\n1.Ferramentas do explorador científico.\n2.Exploramos cos nosos sentidos: ollos, orellas, nariz, lingua, mans e máis.\n3.Exploramos a nosa contorna: a ciencia na cociña, o cuarto de baño, o xardín, o patio do colexio, e máis.\n4.Exploremos fenómenos sorprendentes: luz, cor, ilusións ópticas, sonido, magnetismo e máis.\n5.Exploramos a tecnoloxía-Robots garabateadores: aprender a construir uns artiluxios a motor que se moverán das formas máis sorprendentes e debuxarán os garabatos máis inesperados.\n6.Exploremos o que aprendimos: proxecto final.\nÓscar Domínguez Pérez (cfr.coruna.cientifico-tecnoloxico@edu.xunta.gal)\nC1901152 Exercicios para o coidado e hixiene da voz. Ortofonía\nEnviado por pedrolado a Mar, 03/03/2020 - 12:39\nTodos os mércores non festivos dende o 12 de febreiro ao 1 de abril\n12/02/2020 - 01/04/2020\nCFR da Coruña, salón de Actos da UNED\nLer máis acerca de C1901152 Exercicios para o coidado e hixiene da voz. Ortofonía\nEnviado por pedrolado a Mar, 03/03/2020 - 12:31\nEstase a celebrar no CFR da Coruña a actividade formativa Exercicios para o coidado e hixiene da voz. Ortofonía todos os mércores non festivos dende o 12 de febreiro ao 1 de abril.\nO profesorado somos un colectivo que temos a voz como a principal ferramenta de traballo. É moi frecuente que o seu uso diario durante longas horas obrigue a un esforzo que vaia deteriorando pouco a pouco a súa calidade e é moi complicado recuperala sen someterse a tempadas de repouso. Malos hábitos de vida, acompañados dun mal uso desta pode provocar longas tempadas de afonía.\nEste problema pode agravarse ata impedir o exercicio da nosa profesión. Por este motivo, o coidado da voz e a aprendizaxe de técnica vocal que fomenten o seu bo uso e eviten a aparición de alteracións gañan especial relevancia na nosa profesión. Neste curso imos achegarche esa información básica para o bo coidado e hixiene da voz.\nTítulo: Exercicios para o coidado e hixiene da voz. Ortofonía\nCódigo en fprofe: C1901152\nRelator: Pablo García Ferradas\nLugar: CFR da Coruña – Aula 3.1\nExercicios para o coidado e hixiene da voz. Ortofonía\nXVI encontros con escritores: Bernardo Atxaga\nEnviado por pedrolado a Lun, 02/03/2020 - 12:51\nLer máis acerca de XVI encontros con escritores: Bernardo Atxaga\nEnviado por pedrolado a Lun, 02/03/2020 - 12:15\nO acto terá lugar o 2 de marzo ás 18:30 horas no salón de actos da UNED da Coruña\nInformámosvos que o luns, 2 de marzo ás 18:30 h. no salón de actos da UNED da Coruña, terá lugar unha nova sesión de "A creación literaria e os seus autores: Encontros con escritores". Ese día contaremos coa presenza do escritor vasco Bernardo Atxaga. Aproveitaremos a presenza do autor para repasar a súa traxectoria vital e literaria e comentar algúns dos seus textos máis significativos, entre eles a súa recente novela, Casas y tumbas (Alfaguara, 2020)\nOrganiza estes encontros o Centro de Formación e Recursos da Coruña baixo a coordinación de Javier Pintor. Intervén como interlocutor nesta mesa de debate, Xavier Seoane, recoñecido autor galego. Estes encontros concíbense da maneira máis libre e aberta posible xa que o que se pretende é manter uns diálogos literarios e culturais con algúns dos autores máis relevantes do momento presente. Aproveitaremos a cercanía dos autores para establecer vías de diálogo e pontes de debate, tanto sobre as súas obras como sobre aspectos culturais da actualidade máis inmediata.


Concurso de decoración de xanelas, balcóns e portais de Nadal en Barbadás - Concello de Barbadás\nBARBADÁS ABRE O PRAZO PARA INSCRIBIRSE NO II CONCURSO DE DECORACIÓN DE XANELAS, BALCÓNS E PORTAIS DE NADAL 2020\nOs criterios de valoración será a creatividade, a orixinalidade, a combinación de elementos e cores, a iluminación e composición e os motivos empregados para decorar\nO prazo de presentación de inscrición empeza o 30 de novembro ata o 11 de decembro de 2020 (ambos incluidos)\nEsta campaña ten como finalidade, amosar as obras anónimas de decoración que realizan os veciños/as do Concello, coincidindo coas datas de Nadal, polo que, en ningún momento ten finalidade comercial.\nPoderán participar todos os veciños/as do Concello de Barbadás, que teñan vivendas con xanelas, balcóns e portais que poidan ser decorados.\nOs criterios de valoración será a creatividade, a orixinalidade, a combinación de elementos e cores, a iluminación e composición e os motivos empregados para decorar.\nOs impresos de inscrición poderán obterse, no Concello de Barbadas, na Oficina Municipal de A Valenzá ou a través desta ligazón da páxina web do Concello (barbadas.es).\nOs impresos debidamente cumprimentados presentaranse por rexistro, no Concello de Barbadás, na Oficina Municipal de A Valenzá, ou a través da Sede Electrónica dende o 30 de novembro ata o 11 de decembro de 2020 (ambos incluidos).\nCoa ficha de inscrición será preciso para formalizar a participación no concurso enviar unha foto da xanela, balcón ou portal ó enderezo de correo electrónico cet@barbadas.es ata o día 11 de decembro de 2020 (incluído), facendo constar no asunto do correo electrónico: PARTICIPACIÓN CONCURSO DE XANELAS OU BALCÓNS OU PORTAIS, así como o nome da persoa participante.\nNa web do Concello (barbadas.es) habilitarase un formulario onde as persoas interesadas poderán votar telemáticamente, entre os días 14 e 21 de decembro de 2020.\nUnha vez se coñeza o/a gañador/a do concurso, comunicaráselle formalmente e ademais publicarase na web do Concello (barbadas.es).\nUn premio á mellor xanela por importe de 300 €.\nUn premio ó mellor portal por importe de 300 €.\nUn premio ó mellor balcón por importe de 300 €.\nOs premios serán adxudicados aos participantes que obtivesen máis votos telemáticos.\nOs premios serán entregados o día 23 de decembro de 2020.\n30/11/2020 NovasVictoria Doforno


Compensacións por sacrificios obrigatorios de gando - Campo Galego\nInicio / Axudas / Compensacións por sacrificios obrigatorios de gando\nCompensacións por sacrificios obrigatorios de gando\nEnlace axuda: http://www.xunta.gal/dog/Publicados/2017/20170113/AnuncioG0426-291216-0001_es.pdf\nA Consellería do Medio Rural publicou a orde pola que se regulan as compensacións por sacrificio de animais no marco dos programas sanitarios oficiais de vixilancia e erradicación de determinadas enfermidades. A orde establece as cuantías das axudas para reposición, así como os cálculos que se aplicarán para pagar o lucro cesante no caso de granxas sometidas a baleiro sanitario.\nPoderán acceder a estas axudas tanto titulares de explotacións bovinas como de ovino e caprino. As axudas para reposición serán dun máximo de 1.500 euros por animal adquirido da especie bovina e de 50 euros por animal de gando ovino ou caprino. Estos importes serán incrementados nun 10% se a explotación pertencía a unha Asociación de Defensa Sanitaria.\nAs cuantías máximas totales a percibir serán de 12.000 euros, que se ampliarán a 20.000 nas granxas sometidas a un baleiro sanitario.\nNo caso de que haxa que sacrificar á totalidade do gando da explotación e facer un baleiro sanitario, o produtor terá dereito ó cobro dun lucro cesante.


O concurso para destinar o cuartel de San Fernando de Lugo para centro de romanización\n10:29 Sabado, 24 de Xullo de 2021\nPremia unha idea pouco respectuosa\nNo mes de marzo escribía sobre o novo destino do Cuartel de San Fernando de Lugo, que logo de se salvar da destrución parcial ao querer incrustar nel outro edificio para destinalo a un auditorio, a intervención de ICOMOS fixo que se desistise de tal aberración, que no seu momento denunciamos algúns particulares e colectivos culturais.\nEn febreiro de 1999, o BNG pediu no Parlamento de Galicia que o edificio fose declarado BIC para evitar a súa derriba, pero non se fixo. Houbo que agardar ao Goberno bipartito para que Felipe Arias Vilas, director xeral de Patrimonio Cultural, iniciase os trámites para destinar o edificio a Centro de Interpretación e Museo da Romanización de Galicia, dentro da Rede de Patrimonio Arqueolóxico, e declaralo BIC coa categoría de Monumento, o que tivo efecto por decreto do 9 de xullo de 2009, polo actual Goberno que tamén convocou o concurso de ideas para rehabilitalo. Ao concurso concorreron setenta propostas gañando a presentada polos arquitectos madrileños Pedro Colón de Carbajal e Raquel Buj García. Pero o fallo do concurso, non pode se máis desconcertante xa que se premiou unha idea que elimina a maior parte dos forxados da planta primeira e do baixo cuberta, derruba muros interiores e abre portas exteriores onde agora hai ventás.\nO erro do proxecto do auditorio en San Fernando, fixo que se demorase a construcción e que doce anos despois aínda non se comezase a obra noutro lugar. Agora a Consellería de Cultura volve a cometer o mesmo erro.\nEn 1998 o Concello chegou a un acordo co Ministerio de Defensa para adquirir o cuartel para instalar un centro cultural e un auditorio. Convocouse un concurso de ideas ao que se presentaron once proxectos, gañando o do arquitecto lucense Marcos Parga Prado. Díxose que o proxecto era moi respectuoso co edificio pero non era verdade, por que cortaba a parte central da nave oeste para inserir un cubo de cristal. Recorríase ao efecto espello para completar visualmente o patio.\nNunha xustificación truculenta dicíase que coa desaparición desta parte recuperábase a primitiva planta en U do edificio. Era unha verdade a medias. O edificio de planta rectangular cun patio central, non se terminou por razóns económicas ata 1865, quedando o patio aberto cara ao sur. O arquitecto abríao cara ao oeste.\nO edificio estaba protexido polo Pepri con nivel de catalogación 2, correspondente a edificios singulares e de elevado valor arquitectónico, histórico e cultural, impedindo en teoría a actuación que se propuña, pero no interior deixábase a posibilidade de eliminar o edificio, ao especificarse que esa unidade de actuación deberíase dedicar a dotación cultural "coa conservación ou non" do edificio.\nPresentado un recurso\nÉ frecuente ver con desalento e certa indignación a manga ancha que as administracións teñen para as intervencións nos seus edificios, permitíndose o que nunca lle consentirían a un particular. O 16 de xuño deste ano coñecíase a proposta gañadora sinalando o xurado que "as actuacións propostas introdúcense no edificio dunha forma sutil e delicada". Unha vez máis agáchannos a realidade con palabras rimbombantes, pois ao examinar a proposta vemos que unha vez máis a destrución disimúlase con coidada literatura.\nElimínanse os forxados de madeira da primeira planta e do baixo cuberta na parte do edificio destinada a exposición, e coa mesma desenvoltura elimínanse muros e ábrense portas onde hai fiestras, o que está en contradición co que di para os BIC o artigo 39 da Lei do patrimonio Cultural de Galicia de 1995: "se respectaran as súas características esenciais e se conservarán as características volumétricas e espaciais definidoras do inmoble".\nPero ademais nos criterios de intervención do concurso recórdase que é obrigatorio para intervir no edificio, que a adecuación ao novo uso se subordine "a salvagarda dos valores que fundamentaron a declaración de BIC", e entre estes valores o decreto de declaración recolle "a conservación da estrutura e da organización espacial proxectada orixinalmente".a pesar de ter transcorridos 225 anos.\nComo os BIC gozan da máxima protección e tutela, e a intervención neles queda subordinada a que non se poñan en perigo os valores que aconsellan a súa conservación, entendemos que o xurado escolleu unha proposta que non cumpre nin coa lei de Patrimonio, nin co decreto de declaración de BIC, nin coas bases do concurso.\nO estudio de arquitectura GAU que se presentou ao o concurso, recorreuno, pero a Consellería non quixo entrar no asunto alegando un defecto administrativo, xa que o presentaron no rexistro da Subdelegación do Goberno e segundo dixeron tiña que ser presentado no da Xunta. Pero o curioso é que varios membros do xurado negáronse a responder ás preguntas dos medios informativos, e algún que o fixo, como José Ignacio García Pedrosa, deu unha visión moi particular das intervencións que se poden facer nun BIC, afirmando que os muros interiores e os forxados non é obrigatorio mantelos. Pero os recorrentes consideran que sí, e presentaron un recurso diante do Tribunal Superior de Xustiza de Galicia. A ver por onde sae.\n1 comentarios | 7788 lecturas\n[13-12-2010 10:47] MNAUEL comentou:\nSo quixera facer unha pequena acalración ao contido deste artigo.\nO recurso non foi presentado por gAU no TSXG, quenes o fixeron foron catro arquitectos a título persoal, dos que algún nada tén que ver con este estudio de arquitectura, Os impulsores do recurso son os catro componetes do euipo que co lema "MVRO" se presentou ao concurso.


O Padroado da Cultura colabora co Aturuxo de Melpómene nun “Circuíto Galego de Teatro Amador” que se celebra no Auditorio Municipal – Galicia Ártabra Digital\nO Padroado da Cultura colabora co Aturuxo de Melpómene nun “Circuíto Galego de Teatro Amador” que se celebra no Auditorio Municipal\n11 septiembre, 2017\tComentarios desactivados en O Padroado da Cultura colabora co Aturuxo de Melpómene nun “Circuíto Galego de Teatro Amador” que se celebra no Auditorio Municipal 521 Vistas\nO Padroado da Cultura de Narón colabora co Aturuxo de Melpómene e coa Federación Galega de Teatro Afeccionado nunha nova edición do “Circuíto Galego de Teatro Amador” que se convoca no Auditorio municipal. O vindeiro domingo, día 17, terá lugar a representación da obra “A túa tenrura, Molotov”, da compañía Axóuxere Teatro e dirixida ao público adulto. Este ciclo inclúe dous espectáculos máis, que serán todos a partir das 20.00 horas e con entrada de balde, debendo recollelas o propio día da representación no Auditorio Municipal, na praza de Galicia, tal e como explicou a vicepresidenta do Padroado da Cultura, Marián Ferreiro.\nNa obra “A túa tenrura, Molotov”, o público terá a oportunidade de ver unha comedia, protagonizada por Daniel e Victoria, un matrimonio que desexa ter un fillo, que debe ser varón. O humor e a crítica estarán presentes en todo momento, atacando duramente á clase media.\nO domingo día 24 deste mes subirase ao escenario o elenco da obra “Os carniceiros”, da compañía Teatrino, nunha representación tamén pensada para o público adulto e dirixida polo actor ourensán José Vaquero. A obra está ambientada nun campamento militar no que tres cirurxiáns deben encargarse das persoas que chegan feridas, para mantelas con vida.\nO último dos espectáculos programados neste ciclo é “Ás portas”, da compañía Paso de Valverde, e terá lugar o 1 de outubro. Neste caso trátase dunha peza dirixida a maiores de 12 anos e na que as protagonistas son Ana e María, dúas mulleres que teñen un irmán que está na guerra, loitando polo seu país. O papel que desempeñan as fronteiras é unha das constantes na temática desta obra, na que se analiza a súa función.\nA vicepresidenta do Padroado da Cultura, Marián Ferreiro anunciou tamén que as persoas que acudan a ver estes espectáculos terán a oportunidade de participar nun sorteo –en cada unha das funcións- no que se entregarán dúas entradas para un espectáculo que terá lugar no Pazo da Cultura.\nAsí mesmo, Ferreiro animou aos veciños e veciñas de Narón a acudir a estas representacións, “que ofrecen a posibilidade de gozar de espectáculos de gran calidade, a cargo nesta ocasión de compañías de teatro galegas, que ofrecen aos diferentes tipos de público obras enmarcadas en xéneros moi variados e que amosan o excelente traballo que se está facendo desde hai anos en Galicia a nivel teatral”.\nPrevio La Xunta inicia el proceso de pago de expropiaciones para la senda peatonal Ares-Mugardos\nSiguiente Colisión de dos vehículos en Barallobre, Fene


O concello das Neves enclávase na comarca do Condado dentro do Partido Xudicial de Ponteareas; ten unha superficie total de 67 quilómetros cadrados e fórmano un conxunto de trece parroquias: San Pedro e Santa Eulalia de Batalláns, Cerdeira, Liñares, As Neves, Rubiós, Setados, Taboexa, Tortoreos, Vide e San Cibrán, San Xosé e Santiago de Ribarteme.\nConstitucionalmente créase o concello dentro do Partido Xudicial de Ponteareas, co nome de Setados, con capitalidade neste mesmo lugar e formado por doce parroquias. Será no ano 1904, creada xa a parroquia das Neves segregada da de Setados e logo do traslado da capitalidade na década dos sesenta do século pasado, cando se faga efectivo o cambio de nome do concello pasando á denominación que hoxe se conserva.\nO proceso de organización dos fondos documentais conservados no arquivo municipal das Neves por parte do Servicio Técnico do Patrimonio Documental iniciase por vez primeira no ano 1990, sobre unha documentación parcialmente organizada pero carente de instrumentos de descrición e cun nivel de conservación aceptable.\nA partires desta actuación desenvolvéronse sucesivos procesos de actualización e reincorporación documental, así como a adaptación ó novo cadro de clasificación adoptado a nivel nacional nos últimos anos e a informatización dos instrumentos de descrición.


Publicado por Biblioteca Pedra da Aguia el noviembre 26, 2021\n"¿QUE BROMA É ESTA?"\nÉ o que se pregunta Lila cando, con doce anos, os seus senos empezan a crecer debaixo da súa camiseta. Se puidera, arrancaríaos. Lila sabe dende sempre que é un rapaz, o que provoca a incomprensión dos seus pais e amigos. Con dezaseis anos, decide emprender un duro camiño para corrixir ese "erro xenético" e convertirse por fin en Nathan, a persoa que sempre sentiu ser.\nA historia está baseada en feitos reais. O Nathan verdadeiro (Lucas) é amigo da autora, que cambiou os nomes para salvagardar a intimidade do protagonista, pero coñece de primeira man todas estas experiencias que nos amosan na historia. Posiblemente, isto permitiu contar esa "outra cara" da historia, máis amable, máis cotidiana, de conversas con amigos, relación con compañeiros no instituto e situacións, en definitiva, do día a día, sen necesidade de que teñan que ser conflitivas.\nNairacarril ha dicho que…\nEncantoume, considero un libro facil de leer con mensaxes moi impoertantes, a pesar de non ser moi extenso trata moitos temas da realidade e axuda as persoas que non estan habituadas a tratar con temas coma este a ter un encontro directo a traves desta historia. Boa representación lgbt+.\nA min gustoume moito xa que vexo que con esta historia se pode concienciar a algunhas persoas cerradas de mente o que pasan dia a dia a xente do colectivo lgbt+.Ademáis gustoume que en tan poucas paxinas ffuran capaz de dicir tanto e que as ilustracións expresaban todo sin uha soa palabra.\nParéceme un libro corto pero directo, xa que en poucas páxinas explicou o como se sinte unha persoa que pasa por ese proceso, o duro que é pasar por el e o medo ao que pense a xente.\nConsidero que é un libro que daría para pensar as persoas que se meten co colectivo LGTBIQ+ xa que expresa a realidade dun adolescente que está pasando o proceso\nGabriel Blanco ha dicho que…\nGústoume porque é un libro facil de leer tamén porque conta algunhas cousas que pasan moi amiúdo.\nJudith Alborés Romero ha dicho que…\nNon é o tipo de libros que adoito ler, pero hai que admitir que é un libro interesante que trata un tema tabú no que nos achegan os pensamentos das persoas transxénero e o proceso que teñen que levar a cabo para chegar a estar felices con eles mesmos. Moitas persoas deben concienciarse sobre este tema e darse conta da seriedade disto e o sufrimento deles. Un libro corto pero que nos poñe na pel do protagonista.\nGústoume moito o libro, xa que é moi fácil de ler e representa con ilustracións e poucas páxinas o proceso que sufren as persoas trans.\nEste libro, "Llamadme Nathan", gustoume moito a pesar de que este tipo de libros non sexan os que eston acostumada a ler. Ademáis pareceme un libro corto pero por outra parte unha historia moi amplia. Grazas as ilustracións foi máis fácil comprender asituación dunha persoa trans, xa que explica cada proceso que pode pasar unha persoa trans. Ainda que cada persoa é distinta e non todas as persoas trans teñen a mesma historia, este libro fixonos ser empáticos e poñernos no lugar destas persoas, do seu sufrimento, dos seus terrores...


Marea Pontevedra solicita que o Pleno de Pontevedra exprese o seu rexeitamento ao fallo xudicial da sentenza xudicial ao grupo de violadores ‘A Manada’ – Pontevedra para todas\nMarea Pontevedra solicita que o Pleno de Pontevedra exprese o seu rexeitamento ao fallo xudicial da sentenza xudicial ao grupo de violadores ‘A Manada’\nPosted on 2 Maio, 2018 2 Maio, 2018 AuthormareapontevedraLeave a comment\nA concelleira de Marea Pontevedra, Carmen Moreira, rexistrou esta mañá unha moción instando ao máximo órgano do Concello de Pontevedra a rexeitar un fallo, que xa nestes días foi condenado pola sociedade nas rúas.\nVinte meses despois, en novembro do 2017, comezou o xuízo perante a Audiencia de Navarra. Durante todo o proceso, por parte dos maxistrados e da defensa dos acusados, a vítima foi cuestionada, exposta, humillada e xulgada cos argumentos máis machistas. Mesmo tentaron introducir como proba da inocencia dos agresores que a moza refixo a súa vida; porén, todas as probas (vídeos, testemuñas, conversas de whatsapp) facían evidente a premeditación e o comportamento delitivo dos membros de “La Manada”.\nCatro meses tardarían en ditar sentenza. Finalmente, a resolución absolve aos acusados do delito de agresión sexual e condénaos a nove anos de prisión por un delito continuado de abuso sexual con prevalimento, recollido no artigo 181.3 CP. Así, os maxistrados, nunha rancia interpretación do Código Penal, consideran que non existiu intimidación, aínda que recoñecen que non houbo consentimento da vítima.\nAs críticas e as mobilizacións, con toda a lexitimidade, atacaron o fallo, entendendo que a moza estaba manifestamente intimidada e sen capacidade algunha de defenderse, e visibilizando os prexuízos aos que se enfrontou no proceso, que non teñen cabida nun Estado de Dereito construído ao amparo da igualdade e da non discriminación. Ademais, aínda que o delito de violación sufriu grandes cambios nos últimos anos, a súa ampla marxe interpretativa deixou á agredida nas mans dunha discrecionalidade xudicial que, neste caso, errou de maneira evidente.\nPor outra banda, Marea Pontevedra entende como preocupante que, na nosa sociedade, teña cabida un voto particular como o emitido polo maxistrado Ricardo González, que absolve aos acusados de tódolos delitos ao considerar que non se apreza ningún tipo de violencia sexual.\nManifestar o rexeitamento á sentenza e á interpretación legal realizada polos maxistrados da Audiencia de Navarra, entendendo que si existiu intimidación e, polo tanto, unha violación que debe ser considerada agresión sexual, e non abuso, tal e como se establece nos artigos 178 e seguintes do Código Penal.\nDenunciar o feito de que as mulleres sigamos sendo dobremente vítimas: por parte dos agresores e por parte dunhas institucións asentadas no patriarcado e na criminalización das agredidas.\nInstar ao Goberno e ás Cortes a levar a cabo as políticas e iniciativas lexislativas precisas para equiparar normativamente a ausencia de consentimento á súa negativa no eido dos delitos contra a liberdade e a indemnidade sexuais.\nIntensificar, nas políticas do noso Concello, a perspectiva de xénero para garantir un sistema máis xusto e democrático ás mulleres que residen nel.\nInstaurar medidas reais de empoderamento das mulleres en tódolos ámbitos, nomeadamente nas institucións; así como garantir instrumentos de concienciación social que sirvan para educar na igualdade e na liberdade das persoas coa fin de rematar coas violencias machistas.\n← Previous Previous post: Marea Pontevedra solicita ao goberno local reactivar a negociacion da RPT para recuperar os dereitos laborais perdidos durante a crise\nNext → Next post: Lores renuncia a que o Concello de Pontevedra adquira o edificio da Garda Civil


« Volver | Estás en: Inicio » notas de prensa » aberta a convocatoria para a sétima edición dos premios á innovación educativa escola viva\nAberta a convocatoria para a sétima edición dos Premios á Innovación Educativa Escola Viva\nO Sector de Ensino de FeSP-UGT Galicia e Escola Viva anunciaron hoxe en rolda de prensa a convocatoria da sétima edición do Premio á Innovación Educativa, organizados por ambas entidades. O prazo para a presentación dos traballos queda aberto dende mañá 22 de novembro ata o próximo día 23 de abril de 2019.\nO presidente da asociación Escola Viva, Raúl Gómez Farto, e o Secretario de Organización da FeSP-UGT Galicia, Felipe Balboa, presentaron hoxe estes premios, que alcanzan a súa sétima edición e que teñen como obxectivo “recoñecer o labor daqueles docentes que levan a cabo experiencias didácticas innovadoras nos seus centros, co fin de mellorar a formación do seu alumnado”.\nTodos os interesados poderán presentar os seus traballos dende xa ata o próximo día 23 de abril, no que remata o prazo. A resolución do xurado –composto por cinco docentes con experiencia contrastada no eido da innovación educativa– darase a coñecer o 9 de maio. Poderán presentarse a este premio profesores de Educación Infantil e Primaria, Educación Secundaria, Ensinanzas Artísticas e de Réxime especial e Formación Profesional de centros públicos e concertados.\nO primeiro premio terá unha contía de 2.000 euros, mentres que o segundo recibirá 1.000 euros. O xurado tamén poderá outorgar mencións honoríficas, sen dotación económica. Os traballos educativos que se presenten ao devandito premio deberán versar sobre os seguintes ámbitos: aprendizaxe participativo e colaborativo, atención á diversidade, convivencia, educación ambiental, TICs, linguas estranxeiras e ensinanzas artísticas.\nSexta edición.O proxecto “Quen vive aí?”, de María C. Abeijón Arnejo, do CEIP Cardeal Quiroga Palacios de Santiago de Compostela (A Coruña), acadou o primeiro premio á Innovación Educativa 2018, mentres que o segundo premio foi para “CreaRVigo” de Manuel Porteiro Rives, do CEP Santa Tegra de Vigo.\nDocumentos adxuntos a este artigo: CARTEL BASES


Os elefantes usábanse para cargar contra o inimigo e sementar o terror nas filas contrarias. A súa grosa pel facía difícil que se os puidese ferir ou matar.\nOs elefantes de guerra foron unha arma importante, aínda que non demasiado frecuente, na historia militar da Antigüidade. Eran empregados normalmente para cargar contra o inimigo, para esmagar ós soldados ou romper as súas liñas. Podíanse usar tanto elefantes machos como femias. Os machos son animais meirandes, pero a miúdo pola súa agresividade e o seu nerviosismo (sobre todo en época de apareamento) non era doado manexalos.\n2 Algunhas batallas nas que se empregaron elefantes\n3 Os elefantes de guerra na cultura popular\nAs primeiras noticias de doma de elefantes proveñen do val do Indo 4.000 anos atrás. Hai que aclarar a distinción entre doma, adestramento e domesticación. Dómase primeiro ós animais rebeldes, salvaxes ou domésticos, logo adéstranse ensinándolles a realizar tarefas, os domésticos nacen e viven en catividade. A especie máis usada era o elefante índico, de menor tamaño e máis fácil de adestrar que o africano, que non se utilizou máis que en contadas ocasións.\nOs primeiros exemplares adestrados, polo tanto, pertencían á especie Elephas maximus, e foron empregados nos labores agrícolas. Porén, sábese que xa existían elefantes de guerra cara o ano -1100, porque se mencionan en varios himnos sánscritos. Tamén é posible que a dinastía Shang da China adestrase ós elefantes para a guerra arredor desa época, posto que se sabe que había elefantes adestrados polos humanos na zona do río Amarelo.\nFresco románico da igrexa de San Baudelio de Berlanga (actualmente no Museo do Prado), representando un elefante de guerra.\nDende Oriente, o uso militar dos elefantes pasou ó Imperio persa, onde foron empregados en varias campañas. Posiblemente a batalla de Gaugamela, que enfrontou, o 1 de outubro de -331, ó rei persa Darío III con Alexandre Magno fose o primeiro contacto dun exército europeo cos elefantes de guerra. Os quince animais, situados no centro das liñas persas, causaron entre os soldados macedonios unha impresión tal que Alexandre sentiu a necesidade de facer un sacrificio ó deus grego do medo, Fobos, a noite anterior á batalla. Gaugamela foi o maior dos éxitos de Alexandre, pero os elefantes inimigos impresionárono ata o punto de que, nas súas campañas posteriores, incorporounos ó seu propio exército. Cinco anos despois, na batalla de Hidaspes contra o rei Poros, Alexandre sabía perfectamente como enfrontarse ós elefantes en combate, se ben aínda non contaba con elefantes entre as súas filas. Poros, que gobernaba o Punjab utilizou 200 elefantes na batalla, que puxeron en problemas a Alexandre, aínda que logrou saír vitorioso.\nPor entón, o reino de Magadha, situado ó leste da India e Bengala, contaba con 6.000 elefantes de guerra. O monarca Chandragupta Maurya chegaría a ter máis tarde 9.000 elefantes. Este número era moito maior que cos que se enfrontara ata entón, o que afectou a moral dos homes de Alexandre e, en parte, foi a razón de que non seguise coa conquista da rexión.\nGrazas ó seu éxito nas batallas, o uso militar dos elefantes estendeuse polo mundo. Os sucesores de Alexandre, os Diádocos, utilizaron centos de elefantes nas súas campañas. Os exipcios e cartaxineses iniciaron o adestramento de elefantes africanos para a guerra, ó igual que os númidas e os kushitas. A especie elixida foi o elefante do norte de África, que acabaría extinguido a causa da súa explotación. O elefante africano de sabana, maior que o de bosque, era moito máis difícil de controlar, e soamente foi usado en contadas ocasións. Os elefantes que empregaron os exipcios na batalla de Rafia en -217 eran menores que os seus contrincantes asiáticos e, porén, déronlles a vitoria fronte a Antíoco III Megas de Siria.\nMiniatura medieval armenia que representa ós elefantes do Imperio sasánida na batalla de Avarayr.\nNa historia de Sri Lanka aparecen os elefantes como monturas dos reis que dirixían ós seus homes no campo de batalla. O elefante Kandula foi a montura do rei Dutthagamani (-200) e "Maha Pabbata" a montura do rei Elahara no seu histórico encontro na batalla.\nPlinio o Vello (-45), un dos grandes historiadores romanos, no libro 6 dos seu 37 volumes de historia di que Megástenes recollera a opinión de Onesícrito de que os elefantes de Sri Lanka eran máis grandes, feros e mellores para o combate que calquera outro. Por iso e pola proximidade dos elefantes ó mar, Sri Lanka comezou a explotar un lucrativo negocio de venda de elefantes. Mesmo en tempos de paz utilizábase o esmagamento por elefante para dar morte a traidores e outros criminais.\nEn Europa, os elefantes usáronse contra a República romana por Pirro na batalla de Heraclea, en -280, e polo xeneral cartaxinés Aníbal durante a segunda guerra púnica. Os elefantes que Aníbal guiou a través dos Alpes, aterraron ás lexións romanas. Porén, os romanos atoparon un modo de contrarrestar o efecto devastador da carga dos elefantes. Na batalla de Zama (-202), a carga dos elefantes resultou inútil cando os manípulos romanos se fixeron a un lado e os permitiron pasar. Século e medio despois, na Batalla de Tapso (-46), Xulio César armou ós soldados da Lexión V con machadas para ferir as patas dos elefantes. A lexión foi quen de resistir o ataque e o elefante converteuse en adiante no seu símbolo. A Batalla de Tapso foi a derradeira vez que os elefantes tiveron un uso militar en Occidente.\nDicíase que os porcos eran a arma máis efectiva contra os elefantes. Plinio o Vello comenta que "os elefantes se asustan co menor chío dun cocho" (VIII, 1.27). O sitio de Megara foi roto cando os megarenses verteron aceite sobre unha piara de porcos, prendéronlles lume e botáronos contra os elefantes de guerra inimigos. Os elefantes desbocáronse, espantados polos sons dos porcos chameantes.\nO Imperio parto utilizou ocasionalmente os elefantes de guerra nas súas batallas contra o Imperio romano, pero a súa importancia foi moito maior en tempos do Imperio sasánida. Os sasánidas empregaron a estas bestas en moitas das súas campañas contra os seus inimigos occidentais, sendo unha das máis memorables a Batalla de Avarayr, na que os elefantes do Imperio causaron o pánico e esmagaron ós rebeldes armenios. Outro exemplo é a Batalla de Kadesia, onde interviron gran número de elefantes.\nNa Idade Media, rara vez se usaron elefantes de guerra en Europa. Carlomagno posuía un elefante, Abul-Abbas, regalo do califa abásida Harún al-Raschid, e levouno consigo nas súas campañas en Dinamarca en 804. Tamén Frederico II Hohenstaufen tivo a oportunidade de capturar un elefante en Terra Santa no marco das cruzadas, para logo chegar a utilizalo na toma de Cremona de 1214.\nBaixorrelevo camboxano onde se representa un antigo exército que inclúe un elefante de guerra.\nEn Oriente, en cambio, o uso militar dos elefantes continuou. Grazas ós elefantes dun sultanato indio, case se puxo fin ás conquistas de Tamerlán. En 1398, o exército de Tamerlán enfrontouse en batalla a máis dun centenar de elefantes, e estivo a piques de ser derrotado polo medo que se espallou entre os seus soldados. As crónicas históricas relatan que os turcos venceron grazas a unha enxeñosa estratexia: Tamerlán ordenou que se cargasen camelos con feixes de palla ás que se prendeu lume. O fume asustou ós animais, que correron cara as filas inimigas, onde asustaron á súa vez ós elefantes indios; estes abandonaron as súas posicións e cargaron contra o seu propio exército na fuxida. Outra crónica da mesma campaña, escrita por Ahmed ibn Arabshah, relata que Tamerlán cubriu o campo de batalla con puntais de ferro xigantes que impediron a carga dos elefantes. Posteriormente, Tamerlán incorporou estes animais ó seu exército e serviuse deles nas campañas contra os turcos otománs en Anatolia.\nEstá documentado que o rei Rajasinghe I empregou unha falanxe de 2.200 elefantes durante o asedio da fortaleza portuguesa de Colombo (Sri Lanka) en 1558. O adestramento dos elefantes e os seus mahouts na illa correspondía en exclusiva ó clan Kuruwe.\nPorén, coa extensión do uso da pólvora no século XV, as cargas de elefantes de guerra comezaron a volverse obsoletas, xa que podían ser abatidos doadamente cun disparo de canón. Durante a guerra de Secesión de Estados Unidos, o rei de Siam ofreceulle o servizo dos seus animais ó presidente Abraham Lincoln, cousa que este rexeitou.\nDurante a primeira guerra mundial os elefantes trasladaban equipamento pesado. Este traballaba nun almacén de munición en Sheffield.\nOs elefantes seguiron usándose, aínda que non en batalla, con fins militares ata durante a segunda guerra mundial, naqueles casos nos que os animais podían realizar traballos en lugares que serían moi dificultosos para a maquinaria.\nAlgunhas batallas nas que se empregaron elefantes[editar | editar a fonte]\n-331, Batalla de Gaugamela\n-326, Batalla de Hidaspes\n-317, Batalla de Paraitacene\n-316, Batalla de Gabiene\n-312, Batalla de Gaza\n-301, Batalla de Ipsos\n-280, Batalla de Heraclea\n-279, Batalla de Ásculo\n-275, Batalla dos elefantes\n-275, Batalla de Benevento\n-262, Batalla de Agrigento\n-255, Batalla de Adís\n-251, Batalla de Palermo\n-238, Batalla de Útica\n-239, Batalla de Bagradas\n-219, Sitio de Sagunto\n-218, Batalla de Trebia\n-217, Batalla de Rafia\n-202, Batalla de Zama\n-190, Batalla de Magnesia\n-164, Batalla de Bet Zur\n-153, Sitio de Numancia\n-149, Batalla de Cartago\n-108, Batalla de Mutul\n-46, Batalla de Tapso\n1214, Toma de Cremona por Frederico II Hohenstaufen\n1526, Primeira batalla de Panipat\n1761, Terceira batalla de Panipat\nOs elefantes de guerra na cultura popular[editar | editar a fonte]\nEn dúas historias do The Jungle Book de Kipling, "Toomai dos elefantes" e "Os servidores da Súa Maxestade", aparecen elefantes de guerra.\nOs animais de guerra que aparecen en O Señor dos Aneis de J. R. R. Tolkien, chamados olifantes ou mûmakil, están inspirados nos elefantes de guerra.\nOs elefantes de guerra aparecen tamén en varios videoxogos, como Age of Empires, Celtic Kings: The Punic Wars, Age of Empires II, Age of Empires III The Asian Dynasties, Rome: Total War ou Civilization III, entre outros.\n↑ A Vida de Alexandre Magno Arquivado 17 de maio de 2006 en Wayback Machine., Plutarco, 75 a. C.\nTraído desde "https://gl.wikipedia.org/w/index.php?title=Elefante_de_guerra&oldid=5846076"\nA última edición desta páxina foi o 21 de agosto de 2021 ás 15:03.


Jorquera enfatiza que o BNG aposta na unidade do nacionalismo "paso a paso" - POLÍTICA - Sermos Galiza - Diario de intereses galegos\nJorquera enfatiza que o BNG aposta na unidade do nacionalismo "paso a paso"\nOlalla Rodil 11 marzo 2013 12:59 h.\nFracisco Jorquera, portavoz parlamentar do BNG SG\nFrancisco Jorquera asegura que as teses do apostan na construción da unidade do nacionalismo "paso a paso" e a través da apertura de espazos de confluencia con outras organizacións soberanistas.\npolítica do galiza bng nacionalismo jorquera\nNas vésperas da Asemblea Nacional do BNG (este domingo, Santiago de Compostela, Pazo de Congresos), o portavoz parlamentar da organización frontista --e número 3 da candidatura que se presenta ao Consello nacional-- asegurou que as teses políticas que se debaterán no conclave amosan unha "vontade clara" de alicerzar "espazos de cooperación e confluencia con outras organizacións nacionalistas".\nNeste senso, Francisco Jorquera asegurou que existen "outras formacións nacionalistas actuantes" coas que a organización frontista aspira a construír a "unidade do nacionalismo". O portavoz salientou que o obxectivo do Bloque foi sempre "ser a casa do nacionalismo galego" e que, neste senso, os textos aprobados no proceso de reflexión interna procuran tecer pontes "paso a paso" abrindo espazos "de cooperación" entre @s nacionalistas.\nInquirido [email protected] xornalistas a respecto de se esas pontes se encamiñarían a procurar puntos de encontro con Anova, o voceiro nacionalista no Parlamento asegurou que a dirección política que saia eleita da Asemblea nacional deste domingo terá como horizonte "pór en práctica as propostas políticas e organizativas que recollen as teses", mais rexeitou a tese segundo a cal a escolla do candidato á portavocía nacional -Xavier Vence- responde a intereses de aproximación coa formación liderada por Xosé Manue Beiras. Desde o BNG manteñen unha aposta firme pola procura de espazos de acción combinados con outras organizacións --como reflectiu a convocatoria conxunta dunha manifestación soberanista na que, por certo, Anova non participou. Neste senso, o voceiro nacionalista amosou unha perspectiva máis ampla, para alén das formacións xurdidas após as escisións do BNG.\nEn resposta @s xornalistas, Jorquera dixo que a Asemblea nacional "marcará un novo tempo" do que o BNG agarda saír "reforzado e fortalecido". O nacionalista amosouse satisfeito e congratulado polo "masivo apoio ás teses de debate" que a organización frontista submeterá á consideración da súa militancia e salientou que a candidatura que concorrerá á elección do Consello nacional, a Executiva e a portavocía nacional do Bloque "acadase un respaldo tan significativo" entre a dirección da organización.\nAntón Sánchez foi reelexido como portavoz na IV Asamblea Nacional de Anova nunha lista na que Xosé Manuel Beiras ocupa o número cinco e Martiño Noriega, ex alcalde de Santiago, o tres.\nAnova ve 'prematuro' falar de pactos electorais concretos\nAnova arrinca a súa IV Asemblea Nacional con vontade de "diálogo" con forzas "á esquerda do PSOE" de cara ao 2020, pero sen falar de pactos concretos.\nO PSdeG crea un laboratorio de ideas para artellar o partido que a Galiza precisa\nCo foco nas autonómicas de 2020, o PSdeG comeza a traballar nun proxecto político que responda a unha Galiza emprendedora, innovadora e progresista.\nO deputado do BNG no Congreso, Néstor Rego, denuncia que a aprobación o pasado mes do coñecido como Decretazo Dixital establece un marco de conculcación de dereitos e liberdades incompatible cun sistema verdadeiramente democrático.


José María Seijas, sobre o Black Friday: "Non xera un emprego san"\nGoberna, ao seu xuízo, “unha desorde total” que é nocivo para o pequeno comercio, con rebaixas “que comezan o 1 de xaneiro e prolónganse ata o 31 de decembro”\nO presidente da Federación Galega de Comercio, José María Seijas, recoñeceu, en relación cos descontos aplicados con motivo do Black Friday -Venres Negro- que probablemente este tipo de iniciativas non sirvan para incentivar as vendas, porque de face á campaña de Nadal “o que se vendeu xa non se venderá”.\nEn declaracións aos medios de comunicación, Seijas recoñeceu que estes descontos que se aplican xusto antes da campaña de Nadal, a máis importante por volume de vendas para o comercio de proximidade, antes “duraban un día e concentrábanse nun único sector”, pero agora prolónganse “durante unha semana” ou incluso máis tempo e afectan a todo o comercio.\nSeijas opina que este tipo de campañas, importadas dos países anglosaxóns, non favorecen “ao comercio de proximidade”, que se ve obrigado en moitos casos a vender con descontos, polo empuxe das grandes empresas, xusto antes da campaña con maior volume de vendas do ano.\nGoberna, ao seu xuízo, “unha desorde total” que é nocivo para o pequeno comercio, con rebaixas “que comezan o 1 de xaneiro e prolónganse ata o 31 de decembro”.\nO 9 de xaneiro sortearanse 10.000 euros en premios, repartidos en 20 cartóns regalo de 200 euros e outras tantas de 300 euros\n“É un descontrol”, insistiu, e incluso puxo en dúbida que sirvan para xerar postos de traballo, porque as contratacións de reforzo que se fan para campañas puntuais como o Black Friday non duran no tempo.\n“Non é un emprego san e duradeiro como o que xera o pequeno comercio”, dixo Seijas.\nSeijas fixo estas declaracións na presentación dunha campaña da Federación do Comercio de Lugo para potenciar as compras nos comercios de proximidade da cidade, baixo o título “Ou comercio local, tamén dixital”.\nOs clientes que compren nos comercios de Lugo poderán participar nesta campaña, simplemente fotografando o ticket de compra e rexistrándoo na plataforma www.comerciolugodixital.com\nO 9 de xaneiro sortearanse 10.000 euros en premios -grazas ao patrocinio da Deputación de Lugo-, repartidos en 20 cartóns regalo de 200 euros e outras tantas de 300 euros.\nO policía que atropelou unha muller en Lugo terá que indemnizar o seu neto con 30.400 euros


Rutas turísticas, mostra de bicicletas antigas ou desfile de modelos na Semana Europea da Mobilidade | Radiofusion - A programación das Emisoras Municipais Galegas\nO Concello de Fene amplía as actividades na Semana Europea da Mobilidade para promover o uso da bicicleta. Un curso para aprender a andar en bicicleta, un desfile de moda con equipamento deportivo para a bici e unha exhibición de bicis antigas súmanse ás actividades de taxis compartidos, mecánica de bicis e descontos nos transportes públicos. As rutas a pé ou os paseos turísticos en bicicleta marcarán tamén as xornadas para o foment\nA Concellería de Medio Ambiente, dirixida por Amalia García Balado, ven de rematar e ampliar o programa da Semana Europea da Mobilidade, que comeza nesta xornada. Fene contará con actividades para tódalas idades co fin de fomentar entre os veciños e veciñas do Concello hábitos coma o uso do transporte público ou os medios de transporte alternativos ao automóbil.\nBaixo o título de “Rutas a pé: programa andar é saúde” trataráse de xuntar ao maior número de persoas para realizar caminatas. A actividade está organizada por José Seco, membro do Clube de Montaña de Ferrol e coordinada pola Policía Municipal de Fene e AVTC (agrupación de Voluntarios Protección Civil de Fene). Realizaráse este sábado 19 de setembro a partir das 10:00 da mañá. A inscrición e o lugar de saída serán na Casa do Concello de Fene.\nAs “Rutas turísticas en bicicleta”, organizadas por Juan Seco e coordenadas pola Policía Municipal, están previstas para o domingo 20 de setembro ás 10:00 da mañá. A inscrición e lugar de saída tamén será neste caso a Casa do Concello de Fene.\nO Curso para aprender a andar en bicicleta será teórico-práctico. Contará cun monitor, Alfonso Seijido e realizaráse no Parque de Educación Viaria de Barallobre. Desenvolveráse en horario de tarde, de 16:00 a 18:30, dende hoxe ata o 21 de setembro. Todas aquelas persoas maiores de 35 anos que desexen aprender a andar en bicicleta poden apuntarse chamando ao teléfono 981 49 27 07. Ao final do curso sortearáse unha bicicleta entre todos os participantes.\nRealizaráse tamén como actividade novidosa un desfile de modelos con equipamento para a bicicleta. Cascos, camisetas, pantalóns, rodilleiras, e demáis artigos para a bicicleta amosaránse no Círculo Mercantil e Industrial de Fene a partir das seis do serán. Levaráse a cabo un casting este venres 18 de Setembro, ás catro e media da tarde, para seleccionar a unha moza ou mozo, entre 16 e 30 anos que participará no desfile.\nA exhibición de bicicletas antigas a cargo de José Seco, permanecerá toda a semana no Casino de Fene.\nTamén durante toda a Semana da Mobilidade no Salón de Plenos do Concello, estará aberta ao publico en horario de oficina unha exposición que versa sobre a mobilidade.\nAutocares Arriva ofrecerá descontos do 50 .% os días 18 ,21 e 22 de setembro nas seguintes horas e paradas. A ruta Maniños- Ferrol ás oito, nove menos cuarto e nove dez da mañá, e Ferrol-Maniños á unha e media, dúas e dúas e media da tarde. Autocares Capela súmase a esta semana ofrecendo descontos do 50 % os días do 16 ao 22 de setembro en todas as paradas no Concello de Fene.\nOs taxistas de Fene súmanse a esta semana con viaxes compartidas aos puntos nos que o viaxeiro teña que facer transporte ou ben non teñan bus directo exemplo Residencia, cemiterio e polígonos. Para máis información chamen ao teléfono 981 49 27 07


a ovella negra Love is universal\nMandil branco con petos.\nProduto vegano certificado por Peta e de comercio xusto.\nCamiseta recta cor gris cinza\nA morriña é un sentimento moi galego.\nLuiso García x Santuario Vacaloura\nEste mes de Novembro quixo colaborar con nós un artista ao que admiramos e seguimos dende hai moito tempo. Ten unha longa traxectoria e estamos encantades de poder contar co seu arte dentro da nosa colección limitada. Trátase de Luiso García, que nos doou esta fermosa ilustración de Reich para realizar as camisetas limitadas deste mes.\nTrátase dunha preventa, que poderedes adquirir durante todo este mes (ata o día 30 incluído), unha vez finalizada a preventa enviaránsevos aos vosos fogares as camisetas a partir do día 9 de Decembro.


Cando o artista é a musa - Faro de Vigo\nCando o artista é a musa\nO instituto Laxeiro deseña cabezudos inspirados na obra do pintor de Donramiro\nLalín | 09·04·22 | 04:00\nOs estudantes que participaron no obradoiro realizaron un desfile no recreo. | // BERNABÉ/JAVIER LALÍN\nQuen coñece a obra de Laxeiro adoita atopar similitudes entre algúns dos seus cadros cos de Goya, Rembrandt ou Picasso. É algo inevitable, que un gran creador inflúa en xeracións posteriores, incluso fóra do seu ámbito artístico. Así que se Laxeiro estivo influido por pintores anteriores ou contemporáneos a el, é lóxico que o seu legado siga tendo tamén unha forte impronta nas artes e no resto da sociedade. Por iso, aproveitando que estamos no ano Laxeirán, os centros educativos mergúllanse neste legado para coñecer a obra, o artista e a súa relación coa cultura. E non hai mellor forma de aprender que facendo prácticas.\nO exemplo máis recente de Laxeiro como musa ou fonte de inspiración tivémolo onte precisamente no instituto lalinense bautizado co seu nome artístico. Dende comezos desta semana, o alumnado de Debuxo Artístico de primeiro de Bacharelato participa nun obradoiro de cabezudos inspirados na obra de José Otero Abeledo. O taller, organizado polo departamento de Plástica, estivo impartido por outros dous artistas, tamén de Lalín, que contan cun amplo recoñecemento xa desde hai anos: o creador plástico e actor Miguel Calvo e o titiriteiro Anxo Basterra.\nO luns foi a primeira clase deste obradoiro, e serviu para abordar nocións teóricas sobre as bases e a técnica para elaborar cabezudos.O mércores e o xoves estiveron adicados a crear e elaborar estas singulares máscaras e onte venres, o último día do obradoiro, os e as estudantes centráronse en darlles retoques ós cabezados e despois exhibilos ante o resto dos estudantes do instituto, durante o recreo. O desfile estivo acompañados por música tradicional. E debemos lembrar isto: Laxeiro xa foi fointe de inspiración para as máscaras dos Cacharelos, a figura típica do Entroido do barrio da Cacharela.\nActos todo o ano\nNon é a primeira actividade que organiza este instituto en lembranza de Laxeiro cando, ademais, se cumplen 25 anos do seu pasamento. Xa en xaneiro, este instituto encetou un programa de actividades coa realización dun taller stop-motion, para os estudantes de cuarto de Secundaria.


Cuntis programa polo 8M actividades infantís, teatro e unha gran marcha - Pontevedra Viva\nA actriz, Rogelia dos Outeiros\nCuntis programa polo 8M actividades infantís, teatro e unha gran marcha\nMércores 4 de Marzo, 2020 ás 16:40 do Mércores 4 de Marzo, 2020\nA concelleira de Igualdade do Concello de Cuntis, Ana Loureiro, presentou este mércores a programación municipal con motivo do Día Internacional da Muller, que se conmemora o vindeiro domingo, día 8 de marzo.\nAs actividades, como sinalou a edil, foron pensadas para o desfrute de todos os públicos e co obxectivo principal de fomentar a sensibilización e promover a loita pola igualdade e os dereitos das mulleres.\nNesta liña reivindicou o compromiso do goberno municipal coas políticas de igualdade ao longo do ano e puxo de manifesto a importancia que alcanzou nos últimos anos o 8M na loita contra o machismo, motivo polo que dixo, "seguimos comprometidos coa súa conmemoración".\nAsí, o venres día 6 ás 18.00 horas, terá lugar na Casa da Cultura, Roberto Blanco Torres, "A Pirata Escarlata" coa contacontos, Marisa Irimia. Trátase dun espectáculo destinado a todas as idades, pero especialmente adaptado para os nenos tanto de infantil como de primaria.\nO mesmo día ás 20.30 horas no Centro Patelas, a actriz, Rogelia dos Outeiros, estreará a súa obra "Soa". Trátase da primeira incursión da veterana intérprete nunha produción teatral en solitario. En "Soa", Rogelia dos Outeiros leva a escena unha adaptación de La Donna Sola, popular monólogo publicado en 1977 por Dario Fo, o intérprete, autor e director italiano Premio Nobel de Literatura en 1997. O actor, clown e director, Fran Rei, foi o encargado da dirección do espectáculo.\nPor último, o día 8, Día Internacional da Muller Traballadora, culminarán os actos cunha marcha reivindicativa baixo o lema "Sen coidados non hai vida. Mudando o sistema, derrubando o patriarcado", que partirá ás 20.00 horas dende o centro médico.\nO Concello de Cuntis anima a toda a sociedade da vila termal a participar nas diferentes actividades conmemorativas do 8M para seguir demostrando que somos un municipio exemplar e comprometido cos dereitos da muller e coa igualdade de mulleres e homes.


“Sen educación non vas a ningunha parte neste mundo” (Malcolm X) – Máis vale previr que lamentar - Máis vale previr que lamentar\nAdoitamos pensar que a mellor herdanza que podemos deixar é unha boa educación e preparación para a vida. E así é.\nUn 46% dos directivos españois proceden de status sociais privilexiados fronte ao 17% que chegan de orixes máis humildes. Loxicamente, o 52% dos privilexiados teñen título universitario fronte ao 14% dos sectores máis baixos. Esta división académica reflíctese nos salarios: os profesionais con máis estudos gañan o dobre.\nOutro factor é o prestixio da universidade. Cursar un mesmo grao nun campus público ou noutro pode custar ata 3 veces máis. Na universidade privada o importe da matrícula pódese multiplicar ata por 8.\nAs familias intentamos aforrar para asegurarnos un futuro económico sen sobresaltos. Nese colchón deberiamos incluír os estudos dos fillos.\nPor exemplo, un Seguro de Aforro a Longo Prazo sumará ao teu capital xuros, permitirache dispoñer do diñeiro cando o necesites e, ademais, algúns deles poden ter vantaxes fiscais.\nEduca os teus fillos no valor do diñeiro e no esforzo de gañalo. Destina unha asignación semanal (ou mensual) para os seus gastos. Ensínalles a aforrar para compras importantes renunciando a outros gastos. E explícalles como administras na casa os ingresos e como garantes o custo dos seus estudos para que poidan vivir mellor.\nDenuncia! Se o banco che fai crer que é obrigatorio contratar un seguro que, enriba, é máis caro »


Novas - Páxina 94 de 164 - O Porriño\nA edición e distribución dun manual de bos usos titulado “No Consorcio do Louro amamos a auga” e a convocatoria da IV edición do Concurso de Debuxo entre escolares dos catro concellos consorciados, constituen as dúas accions divulgativas que hoxe se presentaron na súa sede en Guillarei. Eva García, alcaldesa de Porriño e presidenta do Consorcio de Augas do Louro participou xunto cos alcaldes de Salceda, Marcos Besada e Tui, Carlos Vázquez Padín, na presentación desas accions de concienciación á poboación coas que “queremos achegar unha mensaxe sobre a importancia de coidar un recurso que non é ilimitado”.\nA distribución do manual, do que se editaron 6.000 exemplares, fixose en colaboración co comercio local dos catro concellos. Ainda completarase coa entrega tamén ós escolares dos centros docentes de Porriño, Mos, Salceda e Tui.\n“Resulta imprescindible que a veciñanza coñeza que o cambio climático limita un recurso que pensábamos que era inesgotable e que non é de balde” engadiu a alcaldesa de Porriño. Eva García salientou “o enorme traballo que se fai nesta Estación Depuradora do Louro non só para o tratamento das augas residuais senon tamén na investigación I+D+I en productos de valor engadido que aquí realizan”.\nMarcos Besada, alcalde de Salceda suliñou “o excelente manual editado para esta ocasión” do mesmo xeito que Carlos Vázquez Padín, alcalde de Tui dixo que “resulta moi positivo que se transmitan dun xeito moi didáctico modos de aforro”.\nFinalmente Llerena Perozo, autora do manual que tamén estivo na presentación,\nponderou que “terán que ser os nenos e nenas os que actúen como prescriptores nos seus respectivos fogares ante os seus pais e avós”.\nPor outra banda anunciouse a inminente apertura do prazo, no mes de abril, para a elaboración e presentación de debuxos para o IV Concurso convocado polo Consorcio de Augas do Louro entre os escolares de 3º e 4º de Primaria dos colexios dos catro concellos consorcíados. Este ano pretendese que os debuxos teñan como tema principal o ciclo urbano da auga e os traballos poderán presentarse ata o 31 de maio. Os premios entregaranse o 5 de xuño, Día Mundial do Medio Ambiente.\n22/03/2019 in Alcaldía, Educación e tecnoloxía, Parques e xardíns, Vías e obras\nO venres 22 de marzo celébrase o Día Mundial da Auga. Con este motivo, o Consorcio de Augas do Louro que actualmente preside Eva García, alcaldesa de Porriño, vai celebrar en Guillarei unha serie de actos vencellados coa data. Trátase de accions de divulgación e concienciación cidadá acerca da importancia e valor da auga.\nUnha das accions vai dirixidas ós máis cativos. Consiste na cuarta edición do Concurso de Debuxos, baixo o lema “Investigadores da auga”. Outra das accions do Consorcio baseáse na presentación do libro “No Consorcio do Louro amamos a auga” do que se editaron 6.000 exemplares que van ser repartidos entre a veciñanza dos concellos de Porriño, Tui, Salceda e Mos. Trátase dun manual de bos usos da auga cuia distribución realizase en colaboración co comercio local dos catro concellos.\nO manual inclue numerosos consellos para habituarnos na nosa vida cotiá a valorar un recurso tan imprescindible coma limitado.\n21/03/2019 in Alcaldía, Benestar, Urbanismo, comercio e industria, Vías e obras\nPresentación da XXXI Feira Apícola PORRIÑO VOLTARA A SER A CAPITAL DO MEL DAS RIAS BAIXAS\nA partir de mañán venres 22, Porriño torna a se converter na capital do mel coa celebración da XXXI edición da Feira Apícola Rias Baixas queterá lugar o sábado 23 na praza Arquitecto Palacios. A Feira estará complementada polas Xornadas Técnicas de Apicultura que albergará o Centro Cultural Municipal, tamén ó longo do sábado. E como limiar terá lugar o venres unha actividade didáctica cara ós máis pequenos. Este ano os protagonistas serán os alumnos e alumnas do CEIP Fernández López que terán oportunidade de facer unha degustación de diversos tipos de mel.\nAgrupación Apícola de Galicia, Asociación de Apicultores da provincia de Pontevedra e o CRIGP Mel de Galicia, organizadores da Feira, queren amosar de novo que “o mel galego, a pesar dos cambios económicos e sociais, segue a gozar dunha fortaleza e saúde envexables”, según palabras de José María Seijo, presidente dos apicultores gallegos.\nNesa mesma liña Esther Ordóñez apuntou que hoxendía hai en Galicia 3.500 apicultores e 176.000 colmenas rexistradas. “’Mel de Galicia’ é a denominación de orixe que tén máis colmenas adscritas, máis apicultores inscritos e que certifica máis producto cada ano”. “Temos un posicionamiento importante e ainda estamos por medrar máis ata o punto de que os apicultores poidan vivir deesta actividade por que ata de agora supon unha renda complementaria”, engadiu a presidenta da Indicación Xeográfica “Mel de Galicia”.\nOs voceiros presentes na rolda de prensa de presentación celebrada hoxe no Concello de Porriño amosaron o seu agradecemento ós concellos da bisbarra coma Porriño polo traballo para a eliminación de niños de velutinas. “Trátase dunha loita biolóxica na que estamos moi comprometidos”, según indicou Lourdes Moure, concelleira de Seguridade.\nPrecisamente nas xornadas técnicas que se celebrarán en paralelo ca Feira, farase especial fincapé na prevención e loita contra esas plagas que amenazan ó sector apícola\n21/03/2019 in Alcaldía, Cultura e festas, Educación e tecnoloxía\nO Concello de Porriño tomou en consideración a proposta do personal da Biblioteca da vila e coa colaboración da Policía Local, vén de habilitar un espazo de aparcadoiro para xestións rápidas dos usuarios. O estacionamento escollido foi o máis próximo ó edificio, na rúa José Fernández López. A praza de aparcadoiro xa dispón dun sinal vertical que informa da prohibición de aparcar excepto para facer uso dos servizos da biblioteca e por un máximo de quince minutos. A praza tamén está sinalizada no chan pintado co logotipo da biblioteca pública e a palabra “Biblioteca”.\nEsta medida decidiuse a raiz de que o persoal da biblioteca detectara esta necesidade a través dos comentarios dos seus usuarios, das súas queixas pola falla de aparcadoiro nos arredores do edificio dado que son moitas as persoas que acoden diariamente en coche á biblioteca do Porriño para devolver libros e películas e levarse outros en préstamo, ou para realizar algún outro tipo de xestión rápida.\n18/03/2019 in Alcaldía, Cultura e festas, Educación e tecnoloxía, Tráfico\nO parque infantil “A Forna” en Budiño vén de estrear unha tirolina de 12 metros de lonxitude, entre outras melloras sustanciais deste espazo de lecer da veciñanza desta parroquia porriñesa. A alcaldesa Eva García e o concelleiro de Parques e Xardíns, Orlando Márquez inspeccionaron o resultado das obras, financiadas polo Concello de Porriño cun orzamento de 29.264 € (IVE engadido).\nSendo a tirolina a mellora máis chamativa, vale a pena destacar ademáis a instalación dun circuito biosaudable e as melloras introducidas no parque infantil preexistente no que se colocou un columpio cesta para nenos e para personas con diversidade funcional.\nO goberno municipal de Porriño tén en carteira acometer de seguido as melloras doutros dous parques infantis na travesía do Matadoiro e mailo parque Fontevella na rúa Pío XII.\n18/03/2019 in Alcaldía, Benestar, Parques e xardíns\nCentos de rapaces e rapazas, procedentes dos colexios de educación primaria e infantil do concello así como dos Institutos “Pino Manso” e “Ribeira do Louro”, reclamaron ós políticos, “sen excepcions, medidas inmediatas para frenar o cambio climático e as súas consecuencias”, como sinalaba o comunicado lído polos propios nenos e nenas. Deste xeito, cunha concentración celebrada a mediodía na praza Arquitecto Antonio Palacios, a mocidade de Porriño sumouse hoxe á xornada mundial “Fridays for future” (Venres polo futuro) seguida nun cento de países do mundo. Tan só en España, celebraonse concentracions coma a de Porriño, en sesenta cidades ó mesmo tempo que se secundaba unha folga estudiantil.\nAlumnos e alumnas dos colexios e dos institutos porriñeses deron lectura ó manifesto que acusa ós adultos de non ter feito dabondo para deter o cambio climático que os nenos de hoxe padecerán como maiores no inminente futuro.\nO remate da lectura do manifesto, a alcaldesa Eva García tomou a palabra brevemente “simplemente para agradervos que coas vosas movilizacions e palabras golpeedes as nosas conciencias, as de todos cantos temos responsabilidades públicas”\n15/03/2019 in Alcaldía, Benestar, Educación e tecnoloxía, Sen categoría, Urbanismo, comercio e industria


Aprobadas as bases para o reparto de composteiros individuais | Noticias Vigo\nAprobadas as bases para o reparto de composteiros individuais\nEstá prevista a entrega de 8.000 composteiros individuais, que comenzará a finais de agosto na parroquia de Tomeza\nPublicado por Noticias Vigo o día 12/08/2019 na sección de Galicia,Pontevedra\nA portavoz do Goberno, Anabel Gulías, anunciou que veñen de ser aprobadas as bases para fomentar a implantación da compostaxe, que suporá o reparto de 8.000 composteiros individuais nas parroquias do Concello. Segundo a previsión inicial, o reparto podería comezar a finais de agosto ou principios de setembro e a primeira parroquia na que se inicie esta folla de ruta será Tomeza.\nAnabel Gulías asegurou que a aprobación destas bases “era un paso necesario para o que consideramos vai supor unha revolución no tema de entender a xestión dos residuos a partires de agora”. A portavoz lembrou que xa na semana pasada o concelleiro de Mobilidade, César Mosquera, daba a coñecer a posición do Concello con respecto aos obxectivos da Estratexia Galega de Economía Circular, lembrando que xa se cumpren os obxectivos en materia de compostaxe que a Xunta sinala para 2030. “Podemos presumir de estar xa por diante pero non nos conformamos coas marcas que temos actualmente, senón que para nós é unha prioridade política despregar este sistema de tratamento de residuos no noso Concello” afirmou Gulías.\nO despregue de composteiros individuais comezará toda vez que o documento regulador das bases aprobado hoxe en Xunta de Goberno pase o trámite na base estatal de subvencións e sexa publicada no BOPPO, trámite que se espera que estea completado no prazo dunha semana e media. Tras a publicación das bases, ademais dos repartos programados polas parroquias, calquera veciño ou veciña do Concello poderá solicitar por Rexistro o seu composteiro individual durante o prazo dun ano.\nAnabel Gulías explicou que o reparto comezará en Tomeza, parroquia na que xa se realizaron charlas informativas, e que continuará nunha primeira fase por Salcedo, e nunha segunda por Campañó. O procedemento basearase na realización de novas charlas informativas nas parroquias para acadar a participación activa da veciñanza. Nestas sesións informativas, os veciños e veciñas que se sumen ao programa e soliciten o seu composteiro individual asinarán unha declaración responsable na que se comprometen a facilitar o seguimento do proceso por parte do Concello e da empresa reponsable. O seguimento será realizado polo persoal profesional e formado especificamente (mestres composteiros).


Redacción | Martes, 28 de Novembro de 2017, 10:46\nARCHIVADO EN | Vigo Augas de Galicia Abel Caballero seca encoro Eiras\nA situación crítica de seca en Galicia obrigou a Augas de Galicia a aprobar, xunto coa Xunta e os concellos da comarca de Vigo, a construción dunha condución desde o río Verdugo ata o encoro de Eiras. Tratarase dun sistema de bombeo que abastecerá de auga á presa como unha medida de emerxencia pola situación de “alerta vermella” que denunciaba Abel Caballero hai uns días.\nAsí o confirmou na tarde do luns Roberto Rodríguez, director de Augas de Galicia, despois de manter unha reunión con representantes político e técnicos dos municipios afectados. Segundo sinalou ante os medios a medida acordada é a construción dunha captación de auga do río Verdugo á altura do salto hidroeléctrico de Laforet (no municipio de Pontecaldelas).\nPara o transvasamento, instalarase un sistema de bombeo que permita levar a auga por un conduto dun 6 km ata a presa de Eiras co obxectivo de tentar paliar a diminución no volume da presa. Doutra banda, o director de Augas de Galicia, afirmou que será o Concello de Vigo o que asuma o custo da obra, duns 5,4 millóns de euros, e que desde Augas de Galicia consideran que é “competencia municipal” garantir a subministración de auga ao sistema de abastecemento en alta. Con todo, a Xunta tamén podería dar apoio financeiro.\nA partir de aí, o goberno municipal vigués deberá decidir se executa os traballos directamente ou se cede a execución á administración autonómica, que os tramitaría pola vía de emerxencia para axilizar os prazos. "Esta obra tívose que planificar e executar con antelación, pero o Concello de Vigo non o fixo", apostilou Roberto Rodríguez, acusando á alcaldía dunha mala xestión. As obras durarán nun principio tres meses, pero a situación de emerxencia podería axilizar o proceso, traballando en varios tramos simultaneamente, e con xornadas de 24 horas (incluídos festivos), devanditos prazos poderían acurtarse.\nABEL CABALLERO E O CONSUMO RESPONSABLE\nAbel Caballero, alcalde de Vigo, foi o principal impulsor desta medida e espera que as obras se inicien “canto antes” e que o trazado elixido, aínda que máis longo que outras opcións, supoñerá un gran aforro no gasto enerxético. Con respecto á execución das obras, explicou que a Xunta remitirá ao Concello un borrador do convenio para a súa execución, e precisou que Vigo asumirá "os custos que non asuman outras administracións".\n"Se algunha administración abandona a traída de augas e non coopera, asumirao Vigo, pero quedará claro que non queren cooperar e que Vigo tense que facer cargo do custo dunha obra desta envergadura", sentenciou, e prometeu que o Concello vai dar "todas as facilidades", porque non quere que a obra se atrase "nin un só día".\nDoutra banda, desde Augas de Galicia apuntaron que esta situación non se soluciona unicamente con esta medida de emerxencia. Á espera das choivas, manteranse as medidas de restrición do consumo de auga e pídese á cidadanía que fagan un consumo responsable dun recurso cada vez máis escaso.\nAcerca da súa petición de reducir o caudal ecolóxico de Eiras, indicou que haberá resposta da administración galega "en dúas ou tres días, que xa son moitos", porque Vigo e outros municipios xa trasladaron á Xunta que están a levar a cabo importantes aforros no consumo. "A día de hoxe, estamos a tirar ao mar as cuartas partes do consumo diario de auga que fai a cidade", lamentou. A petición expresa de Abel Caballero sobre a redución do caudal, é unha decisión que se adoptará en próximos días, segundo criterio dos técnicos de Augas de Galicia.


Roteiro do Marechal Pardo de Cela\nROTEIRO DO MARECHAL\nO roteiro do Marechal Pero Pardo de Cela recrea os principais lugares históricos daquel episodio decisivo na historia do Reino de Galicia\nViveiro, Cidade de Pardo de Cela\nA monumental cidade de Viveiro, capital comarcal máis septentrional de Galicia e centro turístico estival, foi outrora señorío do Marechal, "Alcallde do concello e a sua terra e jurdiçon" ata a súa derrota e execución en Mondoñedo.\nO Convento de San Francisco, conxunto declarado Monumento Histórico Nacional de estilos románico e gótico, atesoura o sartego de Dona Constanza de Castro, filla do Marechal. Constanza de Castro e o seu home, o Señor Fernán Arias de Saavedra, loitaran co Marechal desde o castelo de Caldaloba na Terra Cha para manter a soberanía do Reino de Galicia contra as arelas anexionistas dos Reyes Católicos.\nO sartego de Dona Constanza de Castro é o único conservado da linaxe dos Pardo de Cela, xa que os corpos do Marechal e do seu fillo foron feitos desaparecer para evitar a súa popular veneración. A heroína Dona Constanza foi elevada polo pobo á categoría de Santa, e ao seu pasamento recibiu a admiración e o eterno respeito do pobo das antigas terras de Pero Pardo de Cela.\nO Val do río Ouro, lar do Marechal\nBen que o derradeiro bastión galego na guerra entre os reinos de Galicia e de Castela foi a Cidade de Ponferrada, o Val do Ouro foi o cenario decisivo da confrontación protagonizada entre O Marechal e os Reyes Católicos.\nO Castelo de A Frouxeira\nDurante 3 anos, Pardo de Cela resistiu ao exército castelán enviado para derrotalo ata a traizón que lle custaría a vida.\nEntre as parroquias de Santa Cecilia e Adelán, outeando longas vistas sobre o Valadouro, xacen as históricas ruínas do Castelo de A Frouxeira, principal e estratéxica praza de Pardo de Cela.O Marechal foi prendido por sorpresa no salón do castelo, que foi mandado destruir tras súa a execución.\nOutra das fortalezas do Marechal é a Torre da Homaxe de Alfoz, construída no séc.XV sobre un estratéxico castro con vistas sobre o Val do Ouro. Castelo de estilo gótico destruído tras a súa execución, foi rehabilitado a comezos do século XX como Casa do Concello, conservando aínda parte da capela e dos muros defensivos.\nA execución de Mondoñedo\nPrendido o 7 decembro 1483 tras 3 anos de belixerancia militar contra o Reino de Castela e Aragón, O Marechal foi condenado a execución pública en Mondoñedo, capital de provincia do Reino de Galicia, xunto ao seu fillo e ao nobre e leal Señor Pero de Miranda. As cadeas que suxeitaron os pes de Pardo de Cela na prisión antes da súa execución, A Mariscala, exhíbense ao público no Museo Provincial de Lugo.\nDona Isabel de Castro, esposa de Pardo de Cela, que voltaba a Mondoñedo dez días máis tarde cun indulto Real, foi retida á entrada da cidade polos homes de Fadrique de Guzmán, Bispo de Mondoñedo, inimigo mortal do Marechal. O bispo traidor fixo entreter na chamada Ponte do Pasatempo á Dama namentres se apuraba a execución na Praza da Catedral.\nTras o 17 decembro 1483 sucumbiron ao Reino de Castela outros nobres galegos leais á soberanía de Galicia, moitos deles vasalos do Marechal.\nO vate Ramón Cabanillas dramatizou este episodio nacional na excelsa obra O Mariscal, que convertiu en ópera o coruñés Losada.


Persiana Barcelona, reinventa a tradición con funcionalidade e deseño - veredes\n– Cunha sutil intervención, Persiana Barcelona mellora a tradicional persiana de corda. Unha peza sustentable, innovadora e moderna que dá resposta a diversas problemáticas e requirimentos.\n– Os autores, Usón e Sarquella, cuxa obra foi recoñecida con galardóns como o premio Arquia/Próxima que distingue aos mellores arquitectos novos de España, desenvolveron un cualitativo deseño mantendo un proceso de produción artesanal que pon especial atención en preservar a tradición.\nPersiana Barcelona é un produto que xorde das rúas da cidade que leva o seu nome. En 2010 os arquitectos Pau Sarquella e Diana Usón obteñen o primeiro premio do concurso Racons Públics cunha proposta que melloraba a popular persiana de corda. A peza, cunha sutil intervención tanto na lama como nos seus acabados, transfórmase nun obxecto sustentable, innovador e moderno que dá resposta a diversas problemáticas urbanas como a protección á auga, a protección visual ou a opacidade lumínica.\nA forma das súas lamas permite que se superpoñan, coma se dunha cuberta de tellas tratásese e evitar o paso da auga; ademais, a posición estendida destas permite visualizar o exterior e a posición vertical preserva a intimidade visual; e por último, esta verticalidad tamén evita a penetración da luz exterior, procedente da radiación solar ou da iluminación pública. A nivel estético, a Persiana Barcelona preséntase nunha paleta de cores variada e atractiva, inspirada nos tons máis populares da cidade, como o verde da Casa Milà, o beige da Casa Vicens ou o marrón da casa Planells, entre outros.\nDetalles da Persiana Barcelona. © Sumace\nPersiana Barcelona, que se pode adquirir tanto en tenda como en liña, tivo unha gran aceptación tanto entre o público en xeral como entre profesionais do ámbito da arquitectura, o interiorismo e a construción. Ademais do seu uso habitual, tamén presenta múltiples posibilidades para formar parte de instalacións como marquesiñas, pérgolas, espazos de lecer ou montaxes decorativos. O carácter de especialistas dos seus autores, os arquitectos Sarquella e Usón garante unha asesoría profesional para encargos que requiren solucións específicas.\nDesde o seu lanzamento en 2014, cun proceso de produción artesanal que pon especial atención en preservar a tradición e a calidade do acabado, Persiana Barcelona ademais de converterse nun produto próximo, tradicional e icónico, consolidouse como unha solución cualitativa, práctica e funcional.\nPersiana Barcelona obtivo 2016 o Delta de Prata e os seus autores, polo desenvolvemento deste produto, o premio Arquia/Próxima, galardón que distingue aos mellores arquitectos novos de España. Ademais, a Persiana estivo presente en 2017 en múltiples feiras e exposicións como o Salón Internacional do Moble de Milán ou a ICFF Nova Iork.\nTags: aparello, arquia/próxima, arquitectura tradicional, artesanía, baliza, construcción, Diana Usón Maimó, diseño industrial, diseño interiores, espacio interior, método tradicional, objeto, Pau Sarquella Fábregas, técnica tradicional, tradición


A CONSELLERÍA DE MEDIO AMBIENTE CONCEDERÁ UNHA VIVENDA NO CONCELLO DE PONTEVEDRA A UNHA FAMILIA EN RISCO DE EXCLUSIÓN\n• A Comisión Provincial de Vivenda vén de aprobar a proposta de adxudicación do inmoble, cedido ao IGVS polo Banco Sabadell para destinala a alugueiro social\nSantiago de Compostela, 11 de xuño de 2019-. A Consellería de Medio Ambiente, Territorio e Vivenda, a través do Instituto Galego da Vivenda e Solo (IGVS), adxudicará un inmoble en réxime de alugueiro no Concello de Pontevedra a unha familia en risco de exclusión social. Así o acordou a Comisión Provincial de Vivenda, que vén de aprobar a proposta de adxudicación.\nUnha vez asinado o correspondente contrato coa familia adxudicataria, procederase a entregarlle oficialmente a vivenda, que foi cedida polo Banco Sabadell ao IGVS para ser destinada a alugueiro social.\nCómpre lembrar que desde o ano 2015 a Xunta realoxou xa a preto de 200 familias en situación de extrema necesidade en vivendas propiedade do Instituto Galego da Vivenda e Solo ou cedidas por Abanca, Sareb, Banco Sabadell e CaixaBank.\nA estas familias hai que sumar tamén as beneficiadas polo chamado Bono de Alugueiro Social, un programa de subvencións cun importe máximo mensual de 225 euros pensado para casos nos que se precisa dun apoio urxente, e outras medidas adoptadas pola Administración autonómica.


O artigo medio simplemente non vai funcionar. Sigo sorprendido mentres comprobo temas de interese a través de buscas e redes sociais, pero cando comezo a ler o artigo é aburrido e pouco informativo. Se constrúe dúas páxinas de destino coa mesma oferta exacta, garante que unha escrita por un talentoso redactor chamará moito máis a atención. Por outra banda, aínda aspiro a ser un gran escritor. Estiven escribindo 10 anos e sigo aprendendo.\nA resposta directa é unha frase específica para unha estratexia de redacción ou publicidade na que desexa unha acción absoluta. A mercadotecnia ou a publicidade de resposta directa sempre teñen un chamamento á acción que ten un resultado inmediato e medible. Exemplos serían unha páxina de destino na que se enche un formulario ou o botón premer en chamada resulta nunha chamada de vendas. As páxinas de destino sempre utilizan copia de resposta directa.


A Pontenova: Entrevista a Gabriel Ramallal Fernández\nVoltamos nesta sección cunha nova entrevista a un veciño da Pontenova, hoxe asentado en Valladolid, quen nos contou con detalle os seus recordos, vivencias e incluso aficións relacionadas co Concello: Gabriel Ramallal Fernández (A Pontenova, 1947).\nPontenova.es: ¿Cómo se chama a casa donde naciche e quenes eran teus pais?\nNacín na Pontenova o ano 1947, na casa que todo o pobo coñecía como a casa de Gabriel, por meu avó. Meu pai, Elías, foi moitos anos corresponsal do Banco Pastor na vila, e miña nai, Amparo, foi boticaria da Pontenova desde o ano 1934 deica os primeiros anos 80 nos que meu irmán Elías se fixo cargo da farmacia.\nPontenova.es: ¿Das escolas que había naqueles anos no Concello de A Pontenova a cal delas fuche?\nFun a escola de Goios, onde o mestre era Don Segis, e lémbrome de que en aqueles anos – a década dos cincuenta – a media mañán tiñamos un almorzo de leite en po e queixo moi semellante o Gouda, que viña en grandes latas e era de procedencia norteamericana, do famoso Plan Marshall. Creo que os de Goios éramos unos nenos privilexiados ó ter o campo de fútbol a carón da escola. Aquel campo de fútbol costa abaixo o con herba só nunha das catro esquinas, para nós era como o Bernabeu. Xogábamos con pelotas de goma, que se rompían a feito, porque alguns nenos xogaban con zocas, sobre todo nos invernos. Un día, xa esquecín de quen fora a idea, como se rompera a pelota empezamos a xogar con nabos de forraxe que, como eran redondos, corrían ben pero duraban sete patadas cada un.\nPontenova.es: ¿Qué recordos se che veñen á cabeza da tua infancia e xuventude na Pontenova?\nA partir dos dez años en que meus pais nos mandaron a estudar a Vigo as miñas estancias na Pontenova prácticamente se reducían as Navidades e os verans. Xa na xuventude, gardo na memoria, sobre todo, a grande amizade que tiven con Jaime de Coladas.\nPontenova.es: ¿Qué edad tiñas cando te fuche definitivamente da Pontenova e cales foron os motivos?\nComo casi todos os da miña xeración, o acabar os estudos, tocounos marchar a donde había traballo. No meu caso, como muitos outros da Pontenova, atopei traballo na multinacional Unilever, en Madrid, que daquela – os anos setenta – era a cidade de España onde a oferta de traballo era mais abundante.\nA maior parte da miña vida profesional residín en Madrid, salvo tres anos, desde 1989 a 1992, nos que fun a traballar a Granada, na empresa Portinox, do grupo Teka que, como producto principal, facía barriles de aceiro inoxidable para os fabricantes de cervexa. Vivín en Bilbao, Madrid, Granada, A Coruña e, actualmente, en Valladolid. Sempre me encontrei a gusto en todolos sitios, pero a onde volvo con verdadeiro pracer, aparte de Galicia, e a Asturias e ó Pais Vasco.\nSon economista e toda a vida me dediquei a traballos relacionados con esa profesión. Estiven en empresas hasta a idade de 50 anos en que tomei a decisión de facerme autónomo. A partir de ahí, fun asesor mercantil e fiscal de empresas e de particulares, e din moitos cursos de formación contable - aproveitando a implantación en España das Normas Internacionais de Contabilidade - e fiscal a empresas, aparte de ser profesor asociado na Escola Superior de Inxeniería Civil de Madrid. Este último traballo, a pesar de non estar moi ben remunerado, foi o mais pracenteiro da miña vida. Estaba considerado un bon docente, probablemente porque, ademáis de economía de empresa, aproveitaba as novas da prensa para contarlles, desde unha perspectiva económica, cousas de actualidade como a burbulla inmobiliaria, as obrigacións que lanzaban o mercado Nova Rumasa, algunas Comunidades Autónomas, etc. E como para explicarlles algo de cálculo de finanzas utilizaba a aplicación Excel, empezaron a pedirme mais clases de Excel, que lles encantaban. Por algo eran estudantes de Inxeniería.\nPontenova.es: ¿Sigues vindo algo po la pontenova?, ¿cando ves en que sueles entrentenerte?\nDesde hai anos vou moi pouco pola Pontenova, pero sigo en contacto con xente da vila. En Madrid, de cando en cando, atopábame con algún; con Pepe Muruais porque vivíamos perto un do outro, ca encantadora Lucía – a nosa Luchiña – porque coincidíamos nos conciertos dos sábados no Auditorio Nacional de Música, e recordo unha vez que me atopei no metro de Madrid con Pepe de Regos, e démonos una aperta tan espontánea e tan forte que todo o vagón se quedou mirando para nos. Nos derradeiros anos en Madrid, viámonos decote con Pepe Miranda e a sua muller.\nTodos os días o ler a prensa dixital, sempre lle boto unha ollada A Mariña do Progreso, e unha vez a semana, mais ou menos, gostame ver a páxina dixital da Pontenova.es que e verdadeiramente interesante; estádes facendo un magnífico traballo. En canto a Pontenova, desde hai tres anos, estou investigando a época dourada da mina de Villaodrid, que abarca desde 1903 a 1914, en que a Primeira Guerra Mundial estragou o negocio. Estiven recollendo información no Arquivo Xeral da Administración en Alcalá de Henares, no servicio de Microfilmación da Universidade do País Vasco – os accionistas da Sociedad Minera de Villaodrid eran vascos – no arquivo Xeral de Galicia no Monte Gaiás, no Arquivo da Diputación de Lugo, e agora no Arquivo Universitario de Santiago. A Pontenova naceu asemade da Mina que, xunto co ferrocarril, empregaba eses anos a mais de quinientas persoas, era unha das empresas mais importantes da provincia. Toda a sua producción iba os mercados de Gran Bretaña - sobre todo a Glasgow, que tiña unha fortísima demanda de aceiro, xa que alí estaban os maiores asteleiros de barcos de aceiro do mundo - e a Alemania, vía Rotterdam, destinado as grandes siderúrxicas alemanas. Fixéronse daquela, aprobada a sua inclusión no plan de ferrocarriles secundarios por Real Orden de 16 de abril de 1909, dous proxectos de ferrocarril que se presentaron o Ministerio de Fomento; un desde Villaodrid a Lugo, con estacións en Riotorto, Aldurfe, Meira, etc. e outro, máis importante, a Vilafranca do Bierzo, para chegar as minas de ferro do Coto Wagner e ó carbón de Villablino, con estacións en Vilargondurfe, San Xurxo de Piquin, Santa Eulalia de Piquin, Fonteo, Baleira, etc. Desafortunadamente a Primeira Guerra deu con todo ó traste.\nEspero poder contar esa historia, que é unha parte moi importante da historia da Pontenova, en pouco tempo.


Carapuchiña vermella, como empezou todo. O CONTO – O Ensanche\nConto imaxinado e escrito polos participantes de Escola de Cidadanía\nÉrase unha vez unha doce muller chamada María que vivía soa no bosque coa súa filla Eva. Mudouse alí cando sendo moi nova quedou preñada estando solteira, cousa que na sociedade do momento non estaba ben visto; así que preferiu vivir soa no bosque criando á súa filla nun ambiente san e relaxado a vivir no estres da cidade e coa presión da sociedade que non vía con bos ollos a súa maternidade.\nFoi moi feliz no bosque, nunca lles faltou de nada e contaba co seu amigo, o cazador, que lle axudou en todo, sobre todo nas tarefas máis duras. Foi unha época dura pero chea de felicidade…\nCando Eva se fixo maior marchou á cidade a casa dos avós a estudar na Universidade tal e como fixera súa proxenitora, deixando a María soa. Soa no bosque.\nBueno, soa non, porque seguía estando con ela o cazador que tanto lle axudou sempre, co que cada vez tiña unha relación máis estreita e íntima.\nUnha tarde foron a un baile de disfraces, María ía de Princesa e o cazador de superheroe. Pasáronno en grande e xamais pensaron o decisivo que sería ese día para todos eles….\nVolvendo para casa cando estaban cruzando na escuridade da noite a ponte sobre o río onde tantas veces ían pescar, viron cómo un mozo caía a auga. María, vestida de princesa, non o dubidou nin un só instante e saltou decidida a salvalo. Ela confiaba na súa forma física, dende sempre practicou deporte e nunca deixou ese hábito, nin sequera cando se mudou ao bosque.\nCando sacou o mozo da auga, estaba inconsciente. Así que decidiron levalo a casa para que entrara en calor e que volvera á consciencia.\nCando o mozo espertou despois de tres días non se acordaba de nada, nin do seu nome, nin onde vivía, nin cal era a súa idade… Nada.\nMaría compadeceuse del e decidiu acollelo no seu fogar. Chamoulle Adán.\nCando Eva regresou da cidade por vacacións sorprendeuse moitísimo ao atopar a Adan traballando na súa horta e sentiu unha descarga eléctrica no seu corpo. Inmediatamente se gustaron. Non eran capaces de evitalo. Gustábanse.\nForon pasando os días e cada vez gustábanse máis. Así que decidiron que Eva remataría os seus estudos Universitarios e a volta formarían un fogar propio cerca de María.\nE así é como acabaron vivindo na vila máis preto da casa do bosque onde se coñeceran e tan felices foran. A gran sorpresa para Eva foi descubrir que non era a única que atopara o amor no bosque, xa que a súa nai, ao ver os plans de futuro dos mozos, decidiu camiñar pola vida xunto co cazador do que descubriu que sempre estivera namorada cando Eva marchou á Universidade.\nEva converteuse na mestra do Pobo mentres que Adán seguiu sempre axudando a María nas tarefas da casa e de cando en vez acompañaba ao cazador na procura de comida e peles para afrontar o inverno.\nPaco, Choncha, María, Peregrina, Rosa\nPrevious Carapuchiña vermella: Cómo empezou todo\nSeguinte Da historia ao guión (documentación)\nXuño 23, 2010 ás 6:17 pm\n[…] que despois comerán na cea (esta xa é a escea 3, se queredes podedes ver o post do guion e o da historia para poder seguila). Tamén aproveitamos para grabar a escea na que Eva se despide da súa nai, […]